છેલ્લા કેટલાક સમયથી ગુજરાતી અનુવાદના અભાવે બ્લોગ ઉપર હું કંઈ લખતી ન હતી, જો કે, મારી પાસે કહેવા માટે તો ઘણું બધું હતુ! આ વેબ-સાઈટની શરૂઆત કરવા પાછળનો મારો એક મુખ્ય ઉદ્દેશ ગુજરાતી વાંચનાર લોકો સુંધી પહોંચવાનો હતો કારણ કે અંગ્રેજીમાં તો ઈન્ટરનેટ પર ઘણી જાણકારી મળી શકે છે, પરંતુ ગુજરાતીમાં ડિમેન્શિયા વિષે ખુબ જ ઓછું સાહિત્ય ઉપલબ્ધ છે. ગુજરાતીમાં ભાષાંતર કરવા માટે મારે મદદની જરૂર હતી. તે, હવે મને ભરત દવે પાસેથી મળવા લાગી છે અને તેથી હું અંગ્રેજી અને ગુજરાતી એમ બન્નેવ ભાષાઓમાં એક સાથે હવે બ્લોગ કરી શકું છું. ગુજરાતીમાં અલ્ઝ્હીમર્સ વિષે માહિતી વેબસાઈટ પર મૂકી છે તે જરૂર વાંચશો. કોઈ વિશેષ માહિતી જોઈતી હોઈ તો મને જણાવજો, તે પૂરી પાડવાનો પ્રયત્ન કરીશ.